პეტროვის მყინვარი
პეტროვის მყინვარი (ყირგ. Петров мөңгүсү) — მყინვარი ყირგიზეთში. მდებარეობს ტიან-შანის მთათა სისტემის ცენტრალურ ნაწილში მდებარე აქშიირაქის მთიანეთში. დასაბამს აძლევს მდინარე ნარინის მთავარ სათავეს — მდინარე კუმთორს. მყინვარის ფართობია 73,9 კმ², სიგრძე 14,3 კმ, სიგანე ქვედა ნაწილისა — 1,8 კმ-მდე. მყინვარის სახელწოდება — პეტროვი მომდინარეობს ერთ-ერთი ტოპოგრაფის გვარისაგან, რომელიც ალექსანდრე კაულბარსის 1869 წლის ექსპედიციის მონაწილე იყო.